

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO KRAŠTO MUZIEJAUS STRUKTŪROS PATVIRTINIMO**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos muziejų įstatymo 19 straipsnio 3 ir 5 dalimis, atsižvelgdama į Rokiškio rajono savivaldybės mero 2023 m. birželio 14 d. potvarkį Nr. MV-126 „Dėl teikimo patvirtinti Rokiškio krašto muziejaus struktūrą“, Rokiškio rajono savivaldybės taryba n u s p r e n d ž i a:

Patvirtinti Rokiškio krašto muziejaus struktūrą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**„DĖL ROKIŠKIO KRAŠTO MUZIEJAUS STRUKTŪROS PATVIRTINIMO“**

**AIŠKINAMASIS RAŠTAS**

2023-06-29

Projekto rengėjas – Komunikacijos ir kultūros skyriaus vedėja Irena Matelienė

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti naują Rokiškio krašto muziejaus struktūrą, kuri atitiktų Lietuvos Respublikos vietos savivaldos įstatymą ir Lietuvos Respublikos muziejų įstatymą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio, 2 dalies, 9 punktas nustato, kad savivaldybės biudžetinių įstaigų struktūrą tvirtinta savivaldybės taryba. Vadovaujantis Lietuvos Respublikos muziejų įstatymo 19 straipsnio 3 ir 5 dalių nuostatomis, muziejuose kaupiamų rinkinių ir su jais dirbančių specialistų bei komisijų pavadinimai pakeisti į muziejaus rinkinių komplektavimo komisiją ir vyriausiąjį muziejaus rinkinių kuratorių. |
| 3. | Laukiami rezultatai | Įgyvendintos Lietuvos Respublikos vietos savivaldos įstatymo ir Lietuvos Respublikos muziejų įsakymo nuostatos. |
| 4. | Lėšų poreikis ir šaltiniai | Lėšų sprendimo projekto įgyvendinimui nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |